pythainlp/thai-wiki-dataset-v4 huggingface dataset:
เหตุระเบิดพุทธคยา พ.ศ. 2556

ณ วันที่ 7 กรกฎาคม พ.ศ. 2556 เกิดเหตุระเบิด 10 ลูกระเบิดทั้งในและรอบบริเวณมหาโพธิวิหาร แหล่งมรดกโลกของยูเนสโกที่พุทธคยา ประเทศอินเดีย โดยมีผู้ได้รับบาดเจ็บจากแรงระเบิด 5 คน ซึ่งรวมพระสงฆ์ 2 รูป ส่วนอุปกรณ์อีกสามชิ้นถูกหน่วยเก็บกู้ระเบิดปลดชนวนในคยาหลายพื้นที่
ตัววิหารกับต้นพระศรีมหาโพธิ์ (ที่พระโคตมพุทธเจ้าตรัสรู้) ไม่ได้รับความเสียหาย อย่างไรก็ตาม ทางกรมสำรวจโบราณคดีอินเดียยืนยันความเสียหายต่อโครงสร้างใหม่ในเขตวิหาร บุคคลระหว่างประเทศ อย่างทะไลลามะ มหินทา ราชปักษา ประธานาธิบดีศรีลังกา และอองซานซูจี ผู้นำฝ่ายค้านพม่า ประณามการโจมตีนี้ จากนั้นในวันที่ 4 พฤศจิกายนของปีเดียวกัน สำนักงานสอบสวนแห่งชาติประกาศว่ามุญาฮิดีนอินเดีย กลุ่มก่อการร้ายอิสลาม มีส่วนเกี่ยวข้องกับเหตุระเบิดครั้งนี้
ศาลพิเศษของสำนักงานสอบสวนแห่งชาติประกาศตัดสินให้ผู้ก่อการร้ายมุญาฮิดีนสัญชาติอินเดียที่ถูกกล่าวหาทั้ง 5 คน โดย Imtiyaz Ansari, Mujib Ullah, Omair Siddiqui และ Azharuddin Qureishi มีความผิดฐานก่อเหตุโจมตีและตัดสินให้จำคุกตลอดชีวิตตามพระราชบัญญัติ (การป้องกัน) กิจกรรมที่ผิดกฎหมาย และ พ.ร.บ.วัตถุระเบิด ส่วนผู้เยาว์คนหนึ่งถูกศาลเยาวชนตัดสินให้จำคุก 3 ปีในสถานแรกรับฝากขังเด็กและเยาวชนเมื่อ พ.ศ. 2560
ผู้ก่อการร้ายกล่าวถึงแรงจูงใจว่า การวางระเบิดทั้งใน พ.ศ. 2556 และ 2561 มีเป้าหมายเป็นพุทธสถาน เพื่อล้างแค้นต่อการฆ่าล้างเผ่าพันธ์ุชาวโรฮีนจาในประเทศพม่า ประเทศเพื่อนบ้านที่ประชากรส่วนใหญ่นับถือศาสนาพุทธ
กรงดอกสร้อย

กรงดอกสร้อย  เป็นละครโทรทัศน์ไทยแนวพีเรียด-โรแมนติก-ดราม่า สร้างจากบทประพันธ์เรื่อง "เพลิงรักนางบำเรอ" ของ ชลาลัย (สุจิตรา จินตนาเรขา) บทโทรทัศน์โดย ณัฐพล โพธิ์แก้ว ผลิตโดย บริษัท โชว์อิท จำกัด ของ ปทิดา กำเนิดพลอย กำกับการแสดงโดย อดุลย์ บุญบุตร นำแสดงโดย ณวัสน์ ภู่พันธัชสีห์, นริลญา กุลมงคลเพชร, พีรวิชญ์ อรรถชิตสถาพร, พิมพ์ปวีณ์ โคกระบินทร์, ณัฐวุฒิ สกิดใจ และ ธัญญาเรศ เองตระกูล ออกอากาศทางช่อง 3 เอชดี ตั้งแต่วันที่ 21 กรกฎาคม – 25 สิงหาคม พ.ศ. 2566 และเผยแพร่ในระบบโทรทัศน์ผ่านสัญญาณต่อเนื่องบนเน็ตฟลิกซ์
งานสร้าง.
ละครเรื่อง กรงดอกสร้อย เริ่มลองเสื้อผ้านักแสดงเมื่อกลางเดือนมิถุนายน พ.ศ. 2565 ต่อมามีพิธีบวงสรวงก่อนออกอากาศที่สตูดิโอช่อง 3 หนองแขม เมื่อวันที่ 30 มิถุนายน พ.ศ. 2566 วันเดียวกับที่ช่อง 3 เผยแพร่คลิปตัวอย่างตัวแรกของละคร ทั้งนี้ ละครเรื่องนี้เป็นละครโทรทัศน์เรื่องแรกที่นริลญาแสดงในบทนางเอก และเป็นละครโทรทัศน์เรื่องแรกที่พิมพ์ปวีณ์แสดงในบทนางร้าย
กระแสตอบรับ.
ละครเรื่อง กรงดอกสร้อย เป็นละครที่ได้กระแสตอบรับค่อนข้างดีโดยในตอนจบทำเรตติ้งในกรุงเทพฯ สูงถึง 5.92 ขณะที่ทั่วประเทศสูงถึง 4.38 และยอดผู้ชมสดผ่านออนไลน์สูงถึง 260,000 คน
ระบบขนส่งมวลชนกรุงเทพ

บริษัท ระบบขนส่งมวลชนกรุงเทพ จำกัด (มหาชน) (BTSC) หรือ บีทีเอสซี เป็นบริษัทในเครือของบีทีเอส กรุ๊ป โฮลดิ้งส์ (BTSG ชื่อเดิมคือบริษัท ธนายง) บีทีเอสซีเป็นผู้ให้บริการรถไฟฟ้าบีทีเอส, รถโดยสารด่วนพิเศษ สายสาทร-ราชพฤกษ์, รถไฟฟ้าสายสีทอง, รถไฟฟ้ามหานคร สายนัคราพิพัฒน์ และรถไฟฟ้ามหานคร สายสีชมพู
ประวัติและการดำเนินงาน.
บริษัท ระบบขนส่งมวลชนกรุงเทพ จำกัด (มหาชน) ก่อตั้งขึ้นใน พ.ศ. 2535 โดยนายคีรี กาญจนพาสน์ เพื่อดำเนินการตามสัมปทานของบริษัทธนายง ในการก่อสร้างและให้บริการระบบรถไฟฟ้าขนส่งมวลชนยกระดับในกรุงเทพมหานคร ซึ่งเป็นโครงการที่อยู่ในระหว่างการวางแผนในขณะนั้น ก่อตั้งขึ้นในรูปแบบของบริษัทร่วมทุน โดยมีพันธมิตรหลัก ได้แก่ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน), บริษัท ซิโต และ บริษัท ไดเคอร์ฮอฟ แอนด์ วิทแมน บริษัทจดทะเบียนในตลาดหลักทรัพย์ใน พ.ศ. 2539 แต่หลังจากเกิดวิกฤตการณ์ต้มยำกุ้งใน พ.ศ. 2540 บริษัทประสบปัญหาขาดทุนอย่างหนัก จึงต้องเข้าสู่กระบวนการฟื้นฟูกิจการและการปรับโครงสร้างหนี้ในช่วง พ.ศ. 2549-2551 ใน พ.ศ. 2553 บริษัทธนายงเปลี่ยนชื่อเป็น บีทีเอส กรุ๊ป โฮลดิ้งส์ และเข้าซื้อหุ้นในบีทีเอสซีคิดเป็นสัดส่วน 94.6% ทำให้บีทีเอส กรุ๊ป โฮลดิ้งส์กลายเป็นผู้ถือหุ้นใหญ่ในบีทีเอสซี
ระบบขนส่งมวลชนกรุงเทพดำเนินงานรถไฟฟ้าบีทีเอส ซึ่งเปิดให้บริการเมื่อ พ.ศ. 2542 เป็นผู้ได้รับสัมปทานในการดำเนินงานรถไฟฟ้าบีทีเอสสายแรกของกรุงเทพฯ ครอบคลุมเส้นทางจากสถานีหมอชิตถึงสถานีอ่อนนุช (สายสุขุมวิท) และสถานีสนามกีฬาแห่งชาติถึงสถานีสะพานตากสิน (สายสีลม) ซึ่งบริษัทเป็นผู้ลงทุนทั้งหมด และได้ขยายเส้นทางรถไฟฟ้าเพิ่มเติมภายใต้สัญญาสัมปทานกับกรุงเทพมหานคร (ผ่านบริษัท กรุงเทพธนาคม) และการรถไฟฟ้าขนส่งมวลชนแห่งประเทศไทย (รฟม.) นอกจากนี้ยังดำเนินการรถโดยสารด่วนพิเศษ สายสาทร-ราชพฤกษ์ ซึ่งเปิดให้บริการเพียงสายเดียวในปี 2553 และรถไฟฟ้าสายสีทอง ซึ่งเปิดให้บริการในปี 2563 อีกด้วย
รายชื่อโบราณสถานในกรุงเทพมหานคร (เขตคลองสานและธนบุรี)

ต่อไปนี้เป็นรายชื่อโบราณสถานในกรุงเทพมหานคร (เฉพาะในเขตคลองสานและเขตธนบุรี) รวบรวมโดยกรมศิลปากร
<templatestyles src="Reflist/styles.css" />
เชิงอรรถ.
<templatestyles src="Reflist/styles.css" />
ซือหม่า กวาง

ซือหม่า กวาง (17 พฤศจิกายน ค.ศ. 1019 – 11 ตุลาคม ค.ศ. 1086) ชื่อรอง จฺวินฉือ  เป็นนักประวัติศาสตร์ นักการเมือง และนักเขียนชาวจีน เป็นขุนนางบัณฑิตระดับสูงของราชสำนักราชวงศ์ซ่ง ผู้ประพันธ์ตำราประวัติศาสตร์"จือจื้อทงเจี้ยน" ซือหม่า กวางเป็นขุนนางสายอนุรักษ์นิยมผู้ต่อต้านการปฏิรูปของหวาง อันฉือ
ประวัติช่วงต้น.
ซือหม่า กวางได้รับการตั้งชื่อตามสถานที่เกิดคือจังหวัดกวางโจฺว ที่ซึ่งซือหม่า ฉือ  ผู้บิดารับราชการเป็นนายอำเภอของอำเภอกวางชาน ตระกูลซือหม่าเดิมมาจากอำเภอเซี่ยในจังหวัดฉ่านโจฺวและอ้างว่าสืบเชื่อสายจากสุมาหู (司馬孚 "ซือหม่า ฝู") ขุนนางของวุยก๊กในยุคสามก๊กเมื่อศตวรรษที่ 3 เกร็ดประวัติที่มีชื่อเสียงเล่าเรื่องที่ครั้งหนึ่งซือหม่า กวางในวัยเด็กเคยช่วยชีวิตเพื่อนที่ตกลงไปในถังน้ำขนาดใหญ่ที่ใส่น้ำจนเต็ม ในขณะที่เด็กคนอื่น ๆ แตกตื่น ซือหม่า กวางหยิบก้อนหินขึ้นมาอย่างใจเย็นและทุบไปที่ก้นถังทำให้เกิดรู เมื่อน้ำรั่วออกมา เพื่อนของซือหม่า กวางก็รอดชีวิตจากการจมน้ำ
ซือหม่า กวางขณะอายุ 6 ปีครั้งหนึ่งเคยฟังการบรรยายเกี่ยวกับ"จั่วจฺว้าน"ตำราประวัติศาสตร์เมื่อศตวรรษที่ 4 ก่อนคริสตกาล ซือหม่า กวางรู้สึกประทับใจถึงขนาดสามารถเล่าเรื่องราวให้ครอบครัวฟังเมื่อกลับไปถึงบ้าน ซือหม่า กวางกลายเป็นนักอ่านตัวยง "ถึงขั้นที่ไม่รู้สึกหิว ไม่รู้สึกกระหาย ไม่รู้สึกหนาว ไม่รู้สึกร้อน"
ซือหม่า กวางประสบความสำเร็จในขั้นต้นในฐานะบัณฑิตและข้าราชการเมื่อเพิ่งอายุยี่สิบปี ซือหม่า กวางสอบผ่านการสอบขุนนางด้วยตำแหร่งสูงสุึดเป็น"จิ้นชื่อ" (進士 "บัณฑิตนครหลวง") และรับราชการไปอีกหลายปีหลังจากนั้น
ภาษาเอ็นเรกัง

เอ็นเรกัง เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย จัดอยู่ในสาขาทางเหนือของกลุ่มย่อยซูลาเวซีใต้ และมีความใกล้ชิดกับภาษาดูรีและไมวา
จือจื้อทงเจี้ยน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
จือจื้อทงเจี้ยน  เป็นงานอ้างอิงบุกเบิกของประวัติศาสตร์นิพนธ์จีน รวบรวมเสร็จในปี ค.ศ. 1084 ในยุคราชวงศ์ซ่งเหนือในรูปแบบบันทึกเหตุการณ์ที่บันทึกประวัติศาสตร์จีนตั้งแต่ 403 ปีก่อนคริสตกาลถึง ค.ศ. 959 ครอบคลุมยุคสมัยของ 16 ราชวงศ์และกินช่วงเวลาเกือบ 1,400 ปี บันทึกหลักจัดเป็น 294 ม้วนตำรา ("เจฺวี่ยน" 卷 เทียบเท่ากับ "บท" ของหนังสือ) มีตัวอักษรจีนทั้งหมดประมาณ 3 ล้านตัว
ในปี ค.ศ. 1065 จักรพรรดิซ่งอิงจงมีรับสั่งให้ขุนนางชื่อซือหม่า กวาง (ค.ศ. 1019–1086) เป็นผู้นำโครงการในการรวบรวมข้อมูลประวัติศาสตร์ของจีน พระราชทานทุนและอำนาจในการแต่งตั้งเจ้าหน้าที่ของตนเองแก่ซือหม่า กวาง ซือหม่า กวางและคณะใช้เวลา 19 ปีในการทำงานจนสำเร็จลุล่วง และนำบันทึกประวัติศาสตร์"จือจื้อทงเจี้ยน"ขึ้นถวายจักรพรรดิซ่งเฉินจง (ผู้ขึ้นครองราชย์ถัดจากจักรพรรดิซ่งอิงจง) ในปี ค.ศ. 1084 "จือจื้อทงเจี้ยน"ได้รับการตอบรับเป็นอย่างดี และมีอิทธิพลอย่างมากต่อทั้งนักวิชาการและในระดับสาธารณชน
ฮาร์วีย์ บานส์

ฮาร์วีย์ ลูวิส บานส์ (เกิด 9 ธันวาคม 1997) เป็นนักฟุตบอลอาชีพชาวอังกฤษ ผู้เล่นตำแหน่งปีกให้กับสโมสรนิวคาสเซิลยูไนเต็ดในพรีเมียร์ลีก
ประวัติ.
บานส์เกิดที่เบิร์นลีย์ แลงคาเชอร์ และเติบโตที่เคานต์สธอร์ป เลสเตอร์เชอร์ เขาเป็นลูกชายของอดีตนักฟุตบอลอาชีพ พอล บานส์ เขามีเชื้อสายสก็อตผ่านปู่ย่าตายายของเขา
วัดศรีสุตาราม

วัดศรีสุตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดเหนือ อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 19 ไร่ 3 งาน 6 ตารางวา
วัดศรีสุตารามตั้งเมื่อวันที่ 30 สิงหาคม พ.ศ. 2504 ผู้บริจาคที่ดินสร้างวัด คือ นายสี พรมศิริ และนายทองใบ วงษ์ภักดี ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 มีเจ้าอาวาสรูปแรก คือ พระสุเมธ เจ้าอาวาสรูปปัจจุบัน คือ พระอธิการโกมินทร์ ฐานรโต 
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 18 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก และมีศาลาการเปรียญ หอสวดมนต์ กุฏิสงฆ์ 5 หลัง และวิหาร นอกจากนั้นภายในที่ดินของวัดยังให้ทางราชการตั้งโรงเรียนชื่อว่า โรงเรียนวัดศรีสุตาราม (ภักดีสุตาประชาสรรค์) เริ่มก่อตั้งครั้งแรก เมื่อวันที่ 9 มกราคม พ.ศ. 2501 เริ่มแรกใช้ศาลาวัดในการทำการเรียนการสอน
วัดหนองคอก

วัดหนองคอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 198/3 หมู่ 2 ในตำบลคลองตะเกรา อำเภอท่าตะเกียบ จังหวัดฉะเชิงเทรา มีเนื้อที่ 34 ไร่ 3 งาน 95 ตารางเมตร เป็นที่ดินได้รับอนุญาตจากกรมป่าไม้ในการใช้ประโยชน์
วัดหนองคอกสร้างตั้งแต่ พ.ศ. 2521 มีการพัฒนามาโดยตลอด และมีการจัดตั้งเป็นวัดเมื่อวันที่ 4 เมษายน พ.ศ. 2535 และได้รับจัดตั้งเป็น สำนักปฏิบัติธรรมประจำจังหวัดฉะเชิงเทรา เป็นแห่งที่ 15 เป็นแห่งเดียวในอำเภอท่าตะเกียบ เมื่อวันที่ 1 ตุลาคม พ.ศ. 2551 ผู้บริจาคคือ คุณพ่อหนู นาคสพัฒน์ คุณแม่สมบูรณ์ สีนวล แและคุณพ่อถวิล นามวงษา ตั้งชื่อวัดว่า "วัดหนองคอก" เพื่อสอดคล้องกับชื่อของหมู่บ้าน ในอดีตบริเวณวัดเป็นที่พักไม้ซุงหรือปางไม้ ของบริษัทสัมปทานป่าไม้
 วัดได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531
ภาษาดูรี

ดูรี เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย ถือเป็นวิธภาษาที่มีอิทธิพล (prestige variety) ของกลุ่มภาษา Massenrempulu
ใน ค.ศ. 2010 มีผู้พูดภาษานี้เพียง 123,000 คน ทำให้ทาง"เอทโนล็อก"จัดให้ภาษานี้อยู่ในกลุ่มภาษาที่ 'มีความเสี่ยง'
ซื่อเหม่ย์

ซื่อเหม่ย์  หรือ ซีเม  เป็นย่านที่อยู่ในแทมเพอนิซ แถบตะวันออกของสิงคโปร์ ย่านนี้ยังเป็นที่ตั้งของสถานีซือเหม่ย์ในระบบรถไฟฟ้าสิงคโปร์ สายตะวันออก-ตะวันตกอีกด้วย
ประวัติและรากศัพท์.
ชื่อ "ซือเหม่ย์" เป็นรูปแผลงเป็นพินอินจาก "Soo Bee" ตามเลนรองสั้นออกจากจาลันอางินเลาต์ที่มีชื่อว่า จาลัน Soo Bee โดยได้ชื่อนี้ในช่วงสูงสุดของนโยบาย "การทำให้เป็นพินอิน" ของรัฐบาล สส. คนปัจจุบันที่อยู่ในเขตเลือกตั้งจางี-ซือเหม่ย์คือ Jessica Tan
ซือเหม่ย์เคยเป็นกัมปงมลายู พื้นที่ขขนาดใหญ่ในนั้นคือสุสานชาวจีนที่มีชื่อว่า Hwa San Tng จากนั้นจึงถูกเคลียร์พื้นที่ในเดือนกุมภาพันธ์ ค.ศ. 1982 เพื่อเปิดทางให้กับอสังหาริมทรัพย์เอชดีบีที่ซือเหม่ย์ ช่วงหนึ่ง ถนนในอสังหาริมทรัพย์ตั้งชื่อตามสี่ยอดพธู (ไซซี, หวัง เจาจฺวิน, เตียวเสียน และหยางกุ้ยเฟย์) ในประวัติศาสตร์จีน ชื่อที่ทำให้สับสนเหล่านี้ได้รับการเปลี่ยนแปลงอย่างรวดเร็วหลังจากมีการร้องเรียน
อ้องค้าง

อ้องค้าง มีชื่อในภาษาจีนกลางว่า หวาง ค่าง  เป็นขุนนางของรัฐจ๊กก๊กในยุคสามก๊กของจีน
ประวัติ.
อ้องค้างเป็นชาวเมืองจ๊ก (蜀郡 สู่จฺวิ้น) รับราชการเป็นเจ้าหน้าที่ในเมืองเองเฉียง (永昌郡 "หย่งชางจฺวิ้น"; ครอบคลุมพื้นที่บางส่วนทางตะวันตกของมณฑลยูนนานในปัจจุบัน) ของรัฐจ๊กก๊กในยุคสามก๊ก
ในปี ค.ศ. 223 ยงคีก่อกบฏในภูมิภาคหนานจงต่อต้านจ๊กก๊ก ยงคีตกลงสวามิภักดิ์ต่อง่อก๊ก ซุนกวนผู้ปกครองง่อก๊กจึงตั้งให้ยงคีเป็นเจ้าเมือง (太守 "ไท่โฉฺ่ว") ของเมืองเองเฉียง เมื่อยงคีเดินทางเพื่ออ้างสิทธิ์ควบคุมเมืองเองเฉียง อ้องค้างและเจ้าหน้าที่อีกคนของเมืองเองเฉียงชื่อลิคีปฏิเสธที่จะยอมรับความชอบธรรมของยงคี ทั้งคู่นำข้าราชการและราษฎรในท้องถิ่นต่อต้านยงคีและป้องกันไม่ให้ยงคีเข้าเมืองเองเฉียง
ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ยงคีถูกสังหารในที่รบ จูกัดเหลียงยกย่องอ้องค้างเป็นอย่างสูงที่ "ยังคงความภักดีแม้ถูกตัดขาดในที่ห่างไกลมากกว่าสิบปี" จึงมอบบรรดาศักดิ์ระดับถิงโหฺว (亭侯) และแต่งตั้งให้เป็นเจ้าเมืองเองเฉียง
ชาวอีบัน

ชาวอีบัน  หรือ ชาวไดยักทะเล เป็นกลุ่มชาติพันธุ์ย่อยของชาวไดยักบนเกาะบอร์เนียว ในเอเชียตะวันออกเฉียงใต้
แต่เดิมชาวอีบันเป็นที่รู้จักในฐานะนักล่าหัวมนุษย์และผู้เร่ร่อน มีชื่อเสียงด้านความน่ากลัวในฐานะชนเผ่าที่แข็งแกร่งและมีความสามารถทางการรบ จนการเข้ามาของชาวยุโรป ต่อมาเข้าครอบครองพื้นที่บริเวณนี้ ทำให้การล่าหัวมนุษย์เริ่มหายไป อย่างไรก็ดีประเพณีอื่น ๆ ของชนเผ่ารวมถึงภาษาอีบันยังคงสืบเนื่องต่อมา ประชากรชาวอีบันส่วนใหญ่อาศัยอยู่ในรัฐซาราวัก ประเทศมาเลเซีย ประเทศบรูไน และจังหวัดกาลีมันตันตะวันตก ประเทศอินโดนีเซีย บ้านพื้นเมืองในจังหวัดกาลีมันตันตะวันตกเรียกว่า "รูมะห์ปันไจ" (rumah panjai) หรือ "เบตัง" (betang)
แอนนา อริสา

ผุสดี อินอุ่นโชติ เป็นนักร้องลูกทุ่งหมอลำและแนวโฟล์คหญิง ภายใต้สังกัดนพพร ซิลเวอร์โกลด์ มีชื่อในวงการเพลงว่า แอนนา อริสา จากการตั้งให้โดยคุณพนม นพพร ผู้บริหารค่ายเพลงดังกล่าว แอนนามีชื่อเสียงตั้งแต่พ.ศ. 2545 เป็นต้นมา ออกอัลบั้มเดี่ยวมาแล้วหลายชุด มีเพลงดังได้แก่เพลง สาวร้อยเกินเอิ้นแฟน , ฮักหลายพ่ายกระเทย,อดมีแฟนคนร้อยเอ็ด , หล่อโดนใจ , ฮักอ้ายอีหลีเพราะ EMS เป็นต้น
แอนนา อริสา เป็นชาวจังหวัดร้อยเอ็ด เป็นบุตรสาวคนสุดท้อง ในจำนวนพี่น้อง 4 คน ของนายจำปี อินอุ่นโชติ และ นางราตรี อินอุ่นโชติ เธอชอบการร้องเพลงมาตั้งแต่วัยเด็ก โดยเฉพาะเพลงหมอลำ เธอโด่นเด่นที่เสียงเอื้อนอันเป็นเอกลักษณ์ของเธอ
ประวัติ.
แอนนา อริสา เป็นชื่อในวงการเพลงของเธอ โดยการตั้งให้ของอาโอ (พนม นพพร) เจ้าของค่ายเพลงนพพร ซิลเวอร์โกลด์ เธอมีชื่อจริงว่า ผุสดี อินอุ่นโชติ เกิดเมื่อวันที่ 28 พฤศจิกายน พ.ศ. 2527 เป็นชาวจังหวัดร้อยเอ็ดโดยกำเนิด เธอชอบการร้องเพลงมาตั้งแต่วัยเด็ก พออายุ 6 ปี พ่อกับแม่จึงให้แอนนาเข้าเรียนที่โรงเรียนชุมชนบ้านสีแก้ว และด้วยนิสัยชอบร้องเพลงนั่นเอง ทำให้คุณครูที่เห็นแวว จึงให้เธอเป็นนักร้องประจำโรงเรียน เวลามีกิจกรรมก็ให้แอนนาคอยเป็นคนนำน้องๆ ร้องเพลงอยู่เสมอ
จนกระทั่งจบชั้นประถมศึกษาปีที่ 6 แอนนาคิดอยากจะไปเรียนที่วิทยาลัยนาฏศิลป์ร้อยเอ็ด แต่ครูที่โรงเรียนชุมชนบ้านสีแก้วไม่อยากให้ไปเรียนต่อที่อื่น พ่อจึงให้คำปรึกษาว่าเราชอบทางไหนก็ให้ตัดสินใจไปทางนั้น ไม่ใช่เห็นเพื่อนเรียนก็เรียนตามเพื่อน แอนนาจึงกลับมาคิดว่าตัวเองชอบการร้องลำจึงตัดสินใจเรียนต่อที่วิทยาลัยนาฏศิลป์ร้อยเอ็ด ซึ่งที่นี่แอนนาก็เป็นนักร้องเช่นเคย เวลาวิทยาลัยรับงานแสดงไว้ ก็จะไปกับคณะทุกครั้ง พอขึ้นปี 2 อาจารย์ก็ให้ออกไปแสดงที่กรุงเทพฯ (ห้างพาต้า ปิ่นเกล้า) เป็นเวลา 12 วัน ได้รับค่าแสดงคนละ 2,500 บาท รู้สึกดีใจมากที่มีเงินให้พ่อกับแม่เป็นครั้งแรก ต่อมาอาจารย์ที่วิทยาลัยได้พาแอนนาไปประกวดร้องเพลงเฉลิมพระเกียรติและเพลงจากพระบรมราโชวาทชิงทุนการศึกษา เนื่องในโอกาสพระราชพิธีมหามงคลเฉลิมพระชนมครบรอบ 6 พรรษา 5 ธันวาคม 2542 รอบชิงชนะเลิศภาคตะวันออกเฉียงเหนือ และแอนนาก็ได้รับรางวัลรองชนะเลิศอันดับ 1 ประเภทหญิงเดี่ยว ระดับมัธยมศึกษาตอนต้น ในวันที่ 24 ตุลาคม 2542
จุดเริ่มต้นการร้องเพลง.
คุณพ่อร้อยเอ็ด เพชรสยาม (ซึ่งเป็นคุณอาของแอนนา) เห็นแววว่าน่าจะเป็นนักร้องลูกทุ่งได้ จึงพาไปอัดเสียงร้องใส่เทปคาสเซทและได้ส่งเทปไปให้คุณโอ๋ โคราชฟัง พอคุณโอ๋ โคราชได้ฟังก็เลยพาแอนนาไปเทสต์เสียงกับอาโอ พนม นพพร เจ้าของเพลงค่ายนพพร ซิลเวอร์โกลด์ จนในที่สุดแอนนาก็ได้เซ็นสัญญาเป็นนักร้องของค่ายนพพร ซิลเวอร์โกลด์ และได้ตั้งชื่อใหม่ที่ใช้ในวงการลูกทุ่งหมอลำว่า แอนนา อริสา พอได้เพลงมาแอนนาก็ใช้เวลาซ้อมร้องเพลงอยู่นานทีเดียว เพราะอาโอต้องการฝึกให้แอนนาออกเสียงร้องให้ชัดเจนและถูกต้อง เพื่อให้งานออกมาดีมีคุณภาพ ในที่สุดก็ได้มีอัลบั้มชุดแรก "สาวร้อยเกินเอิ้นแฟน" ในปีพ.ศ. 2545 แอนนาตั้งใจทุ่มเทแรงกายแรงใจเพราะการเป็นนักร้องคือความใฝ่ฝันของเธอ ในที่สุดความฝันก็เป็นจริง
หลังจากมีผลงานอัลบั้มชุดแรกให้แฟนเพลงชาวอีสานเปิดใจต้อนรับนักร้องน้องใหม่คนนี้กันไปแล้ว เธอก็มีผลงานออกมาอย่างต่อเนื่องก็คือ อัลบั้ม ฮักหลาย..พ่ายกระเทย , อดมีแฟนคนร้อยเอ็ด , หล่อโดนใจ และ ฮักฮ้ายอีหลีเพราะ EMS
รวมถึงผลงานการแสดงลำเรื่องต่อกลอนร่วมกับคณะโขง ชี มูล อาทิ นางผมหอม , นางแตงอ่อน , โสนน้อยเรือนงาม และ แก้วหน้าม้า ภาพยนตร์วีซีดีเรื่อง มนต์ฮักบ้านเฮา และยุทธการกล้วยไม้ป่า
หม่า จง

หม่า จง อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พิชชารัตน์ เลาหพงศ์ชนะ

พิชชารัตน์ เลาหพงศ์ชนะ (เกิด 22 กุมภาพันธ์ พ.ศ. 2529) ชื่อเล่น ออย เป็นนักการเมืองชาวไทย ปัจจุบันดำรงตำแหน่งรองประธานกรรมการคนที่ห้าในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎร แบบบัญชีรายชื่อ สังกัดพรรครวมไทยสร้างชาติ อดีตรองเลขาธิการพรรครวมไทยสร้างชาติ
ประวัติ.
พิชชารัตน์ (สกุลเดิม: ทองประพาฬ) เกิดเมื่อวันที่ 22 กุมภาพันธ์ พ.ศ. 2529 สำเร็จการศึกษาบริหารธุรกิจมหาบัณฑิต Master of Business Administration
มีน้องสาวคือภัทรานันท์ ทองประพาฬ กรรมการบริหารพรรคโอกาสใหม่ 
ด้านครอบครัวสมรสกับนายชูรัฐ เลาหพงศ์ชนะ นักธุรกิจ กรรมการการไฟฟ้านครหลวง ซึ่งเป็นญาติปรีชา เลาหพงศ์ชนะ อดีตรัฐมนตรีช่วยว่าการกระทรวงอุตสาหกรรม มีบุตร 2 คน
การทำงาน.
พิชชารัตน์ เข้าร่วมงานการเมืองกับพรรคพลังประชารัฐ และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลำดับที่ 12 และได้รับเลือกตั้งเป็น ส.ส.สมัยแรก ต่อมาในเดือนมกราคม พ.ศ. 2566 เธอจึงได้ลาออกจากพรรคพลังประชารัฐและลาออกจาก ส.ส. เพื่อย้ายไปร่วมงานกับพรรครวมไทยสร้างชาติ ซึ่งให้การสนับสนุนเสนอชื่อพลเอก ประยุทธ์ จันทร์โอชา เป็นนายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมไทยสร้างชาติ ลำดับที่ 6 ได้รับเลือกตั้งเป็น ส.ส.สมัยที่ 2 และหลังการเลือกตั้งดังกล่าว เธอได้ร่วมเป็นตัวแทนของพรรครวมไทยสร้างชาติในการหารือแนวทางแก้ไขปัญหาวิกฤติและทางออกของประเทศร่วมกันกับพรรคเพื่อไทย
อย่างไรก็ตาม ในปี พ.ศ. 2568 เธอเป็นหนึ่งใน 18 สส. ที่นำโดยสุชาติ ชมกลิ่น ที่ขอแยกตัวออกจากพรรครวมไทยสร้างชาติ
เชียง

เชียง (เชียง: "Rrmea"; #เปลี่ยนทาง) เป็นกลุ่มชาติพันธุ์ในประเทศจีน เป็นหนึ่งใน 56 กลุ่มชาติพันธุ์ที่ได้รับการยอมรับอย่างเป็นทางการจากสาธารณรัฐประชาชนจีน มีประชากรประมาณ 310,000 คนในปี ค.ศ. 2000 ส่วนใหญ่มีถิ่นอาศัยในพื้นที่แถบภูเขาทางตะวันตกเฉียงเหนือของมณฑลเสฉวน (Szechwan) ทางขอบด้านตะวันออกของที่ราบสูงทิเบต
จักรพรรดิเหลียงยฺเหวียน

จักรพรรดิเหลียงยฺเหวียน (อักษรโรมัน: Emperor Yuan of Liang #เปลี่ยนทาง ; 16 กันยายน ค.ศ. 508 – 27 มกราคม ค.ศ. 555) มีพระนามเดิมว่า เซียว อี้ (อักษรโรมัน: Xiao Yi) ชื่อรัชกาลว่า จื้อเฉิง (อักษรโรมัน: Shicheng) พระนามในวัยเยาว์ว่า ฉีฟู่ (อักษรโรมัน: Qifu) เป็น จักรพรรดิแห่งจีนในราชวงศ์เหลียง หลังจากที่จักรพรรดิเหลียงอู่ พระราชบิดา และจักรพรรดิเหลียงเจี้ยนเหวิน พระอนุชาถูกจับเป็นตัวประกันอยู่นาน และถูกคุมตัวโดยนายพลกบฏ โหว จิง เซียวอี้ถูกมองว่าเป็นผู้นำของเหลียง "โดยพฤตินัย" และหลังจากเอาชนะโหวจิงได้ในปี 552 ก็ประกาศตนเป็นจักรพรรดิ ในปี 554 หลังจากรุกราน อู่เหวิน ไต้ ซึ่งเป็นแม่ทัพใหญ่ของราชวงศ์เว่ยตะวันตก กองกำลังของเว่ยตะวันตกได้สืบเชื้อสายมาและยึดเมืองหลวงเจี้ยนคังได้ (江陵, ในปัจจุบันคือ จิงโจว, มณฑลหูเป่ย์) อู่เหวินได้ประหารชีวิตพระองค์ และประกาศให้พระราชนัดดา เซียว ซา ขึ้นครองราชย์เป็นจักรพรรดิแห่งเหลียง
จักรพรรดิหยวนเป็นนักเขียน และนักสะสมหนังสือโบราณที่มีชื่อเสียง แต่ถูกวิจารณ์โดยนักประวัติศาสตร์ว่า พระองค์มุ่งกำจัดผู้ที่มีศักยภาพในการชิงราชบัลลังก์มากกว่าต่อสู้กับโหวจิง ขณะที่เจียงหลิงถูกกองทหารเว่ยตะวันตกปิดล้อม จักรพรรดิหยวนได้จุดไฟเผาหนังสือโบราณมากกว่า 140,000 เล่ม และนี่ถือเป็นหนึ่งในหายนะที่ยิ่งใหญ่ที่สุดสำหรับการศึกษางานโบราณในประวัติศาสตร์จีน
มารีโก (ประเทศดอมินีกา)

มารีโก  เป็นเมืองที่ใหญ่ที่สุดในเขตเซนต์แอนดรูว์ ในภาคตะวันออกเฉียงเหนือของประเทศดอมินีกา มีประชากร 2,676 คน เป็นที่ตั้งของ Fisheries Complex และสนามบินหลักของเกาะ
บ้านเกิดของ Wills Stratmore Stevens นักการศึกษาท้องถิ่น B.O Robinson อดีตเจ้าหน้าที่การศึกษา Doctor Watts Edison James นักการเมืองท้องถิ่น (อดีตนายกรัฐมนตรี) และ Billy Doctrove กรรมการคริกเกต มารีโกเคยเป็นชุมชนชั้นนำของดอมินีกาในช่วงเวลาหนึ่ง โดยผู้คนในชุมชนแห่งนี้ทำหน้าที่ในทุกด้านของภาครัฐและการพัฒนาชุมชนในท้องถิ่น อดีตผู้บัญชาการตำรวจ O N Philip และเจ้าหน้าที่ควบคุมศุลกากร Victoria Watty ก็มาจากมารีโกเช่นกัน สามารถกล่าวได้ว่ามารีโกเป็นผู้นำในการสร้างงาน การเกษตร และการเป็นผู้ประกอบการ นอกจากนี้มารีโกยังเป็นบ้านเกิดของอดีตวุฒิสมาชิกรัฐบาล Allan Jerry E Samuel ซึ่งเป็นสมาชิกที่อายุน้อยที่สุดที่ดำรงตำแหน่งในรัฐสภาในภูมิภาคแคริบเบียน นอกจากนี้ยังเป็นบ้านเกิดของ Lennox Linton อดีตผู้นำฝ่ายค้านอีกด้วย
โหว จิง

โหว จิง (อักษรโรมัน: Hou Jing #เปลี่ยนทาง |p=Hóu Jǐng}}; เสียชีวิตในเดือนมิถุนายน ค.ศ. 552), ชื่อรัชกาลว่า หวันจิง (อักษรโรมัน: Wanjing #เปลี่ยนทาง), เป็นนายพล กษัตริย์ และนักการเมืองของจีน เขาเป็นแม่ทัพของราชวงศ์เว่ย์เหนือ, ราชวงศ์เว่ย์ตะวันตก และ เหลียง และในช่วงเวลาสั้น ๆ หลังจากควบคุมระบอบจักรพรรดิเหลียงเป็นเวลาหลายปี เขาก็แย่งชิงบัลลังก์ราชวงศ์เหลียง สถาปนารัฐฮั่น ในไม่ช้าเขาก็พ่ายแพ้ต่อเซียว อี้ เจ้าชายแห่งเซียงตง และถูกสังหารโดยพรรคพวกของเขาในขณะที่กำลังหลบหนี เขาเป็นหนึ่งในบุคคลที่ถูกสาปแช่งมากที่สุดในประวัติศาสตร์จีนโบราณ เป็นที่รู้จักจากความโหดร้ายอย่างที่สุดต่อศัตรูและพลเรือน
ผลสืบเนื่อง.
การกบฏของเขาสร้างความเสียหายอย่างใหญ่หลวงต่อราชวงศ์เหลียง ประมาณห้าปีหลังจากเขาเสียชีวิต นายพลเหลียง เฉิน ปาเสียน ได้ล้มล้างราชวงศ์เหลียงและก่อตั้ง ราชวงศ์เฉินของเขา
เซียว หยวนหมิง

เซียว หยวนหมิง (อักษรโรมัน: Xiao Yuanming #เปลี่ยนทาง (สวรรคตในปี ค.ศ. 556) ชื่อรัชศกว่า จิงตง (靖通), มักเป็นที่รู้จักในชื่อก่อนขึ้นครองราชย์ว่า เจิ้นหยาง โหว (貞陽侯) บางครั้งเป็นที่รู้จักในชื่อหลังการขึ้นครองราชย์ เจี้ยนอันกง (建安公) หรือ จักรพรรดิเหลียงหมิน (閔皇帝) โดย เซียว จวง ถวายพระยศให้เป็น จักรพรรดิ ของ จีน ในราชวงศ์เหลียง เขาเป็นพระราชนัดดาของปฐมจักรพรรดิ จักรพรรดิเหลียงอู่ ในปี 555 ราชวงศ์เหลียงเกิดความระส่ำระสายหลังจากที่กองทัพ เว่ย์ตะวันตก จับและสังหารจักรพรรดิเหลียงยฺเหวียนลง แม่ทัพแห่งราชวงศ์ฉีเหนือซึ่งจับเซียว หยวนหมิงเป็นเชลยศักดิ์ตั้งแต่ปี 547 บังคับให้นายพล หวัง เสิงเปียน ยอมรับเซียว หยวนหมิงเป็นจักรพรรดิ อย่างไรก็ตาม ในไม่ช้า เฉิน ปาเสียน ผู้ใต้บังคับบัญชาของแม่ทัพหวังได้สังหารเขา และปลดเซียว หยวนหมิงออกจากบัลลังก์ สถาปนา เซียว เฟิงสือ พระโอรสของจักรพรรดิเหลียงยฺเหวียนขึ้นครองราชย์ต่อ ในปีต่อมา พระองค์ก็เสด็จสวรรคต
ออพเพนไฮเมอร์

ออพเพนไฮเมอร์  เป็นภาพยนตร์แนวมหากาพย์ ระทึกขวัญ ดราม่า ชีวประวัติ ที่ออกฉายใน ค.ศ. 2023 กำกับและเขียนบทโดย คริสโตเฟอร์ โนแลน สร้างจากหนังสือชีวประวัติ"อเมริกันโพรมีธีอุส" ใน ค.ศ. 2005 ของ ไค เบิร์ด และ มาร์ติน เชอร์วิน ภาพยนตร์เรื่องนี้บันทึกชีวิตของเจ. รอเบิร์ต ออปเพนไฮเมอร์ นักฟิสิกส์เชิงทฤษฎีผู้มีบทบาทสำคัญในการพัฒนาอาวุธนิวเคลียร์ชิ้นแรกซึ่งเป็นส่วนหนึ่งของโครงการแมนฮัตตัน และด้วยเหตุนี้จึงนำไปสู่ยุคปรมาณู 
"ออพเพนไฮเมอร์" ออกฉายในสหรัฐเมื่อวันที่ 21 กรกฎาคม ค.ศ. 2023 ภาพยนตร์ประสบความสำเร็จ โดยทำเงินทั่วโลก 955 ล้านดอลลาร์สหรัฐ กลายเป็นภาพยนตร์ทำเงินสูงสุดอันดับที่ 3 ในปี ค.ศ. 2023 ภาพยนตร์ระดับอาร์ที่ทำรายได้สูงสุดอันดับที่ 2 และภาพยนตร์เกี่ยวกับสงครามโลกครั้งที่สองที่ทำรายได้สูงสุดอันดับที่ 1 ในขณะเดียวกันปรากฏการณ์ "บาร์เบนไฮเมอร์" ที่เป็นการจับคู่ภาพยนตร์ควบฉายในวันเดียวกันอย่าง "บาร์บี้" จากค่ายวอร์เนอร์บราเธอส์พิคเจอส์ก็ยังทำให้ภาพยนตร์ประสบความสำเร็จร่วมกันอีกด้วย
"ออพเพนไฮเมอร์" ได้รับการเสนอเข้าชิงรางวัลออสการ์ ครั้งที่ 96 มากที่สุดจำนวน 13 สาขา และชนะ 7 สาขา ซึ่งรวมถึงรางวัลภาพยนตร์ยอดเยี่ยม, ผู้กำกับภาพยนตร์ยอดเยี่ยม (โนแลน), นักแสดงนำชายยอดเยี่ยม (คิลเลียน เมอร์ฟี) และนักแสดงสมทบชายยอดเยี่ยม (รอเบิร์ต ดาวนีย์ จูเนียร์)
คำผุย สีสวัสด์

ศาสตราจารย์ ท้าวมหาคำผุย สีสวัสด์  เป็นอดีตนายกรัฐมนตรีของรัฐบาลพระราชอาณาจักรลาวพลัดถิ่น ดำรงตำแหน่งตั้งแต่รัฐบาลพลัดถิ่นจัดตั้งขึ้นในปี พ.ศ. 2546 ท้าวคำผุยได้รับเลือกเป็นนายกรัฐมนตรีอีกครั้งในปี พ.ศ. 2548 และ พ.ศ. 2553 จนกระทั้งได้ถึงแก่อสัญกรรมเมื่อวันที่ 18 ตุลาคม พ.ศ. 2566
กง ลู่

กง ลู่ (ค.ศ. 195–225; #เปลี่ยนทาง) ชื่อรอง เต๋อซฺวี่  เป็นขุนนางของรัฐจ๊กก๊กในยุคสามก๊กของจีน
ประวัติ.
กง ลู่เป็นชาวอำเภออานฮ่าน (安漢縣 "อานฮ่านเซี่ยน") เมืองปาเส (巴西郡 "ปาซีจฺวิ้น") ซึ่งปัจจุบันคือนครหนานชง มณฑลเสฉวน บิดาชื่อกง เฉิน (龔諶) รับราชการเป็นเจ้าหน้าที่ปกครอง (功曹 "กงเฉา") ในเมืองปาเส ในช่วงระหว่างปี ค.ศ. 211 ถึง ค.ศ. 214 ขุนศึกเล่าปี่โจมตีมณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) เพื่อจะยึดครองมณฑลเอ๊กจิ๋วจากเล่าเจี้ยงผู้เป็นเจ้ามณฑล ในช่วงเวลานั้น กง เฉินยอมจำนนต่อเตียวหุยขุนศึกของเล่าปี่และช่วยเหลือเตียวหุยในการยึดเมืองปาเสให้กับเล่าปี่
ในปี ค.ศ. 214 หลังจากเล่าปี่ยึดมณฑลเอ๊กจิ๋วได้สำเร็จและกลายเป็นเจ้ามณฑล ได้แต่งตั้งให้กง เฉินผู้บิดาของกง ลู่ให้เป็นเจ้าเมือง (太守 "ไท่โฉฺ่ว") ของเมืองเฉียนเว่ย์ (犍為郡 "เฉียนเว่ย์จฺวิ้น"; ปัจจุบันอยู่บริเวณนครเหมย์ชาน มณฑลเสฉวน) ในขณะเดียวกันก็แต่งตั้งให้กง ลู่เป็นเจ้าหน้าที่ผู้ช่วย (從事 "ฉงชื่อ") และขุนพลรักษาค่ายใหญ่ (牙門將 "หยาเหมินเจี้ยง") ในเมืองปากุ๋น
เมื่อกง ลู่ย้ายไปยังเมืองปากุ๋น กง ลู่พร้อมด้วยบัณฑิตอีกคนชื่อเหยา โจฺ้ว (姚伷) ก็ขึ้นมามีชื่อเสียงและเป็นที่นิยม ทั้งยังมีตำแหน่งและเบี้ยหวัดสูง แต่ทั้งคู่ก็ชื่นชมเตียวหงีซึ่งมีสถานะต่ำกว่าตนเพราะนับถือความสามารถของเตียวหงี และทั้งคู่ก็กลายมาเป็นเพื่อนสนิทของเตียวหงี
ในปี ค.ศ. 225 กง ลู่ขึ้นเป็นเจ้าเมืองอวดจุ้น (越巂郡 "เยฺว่ซีจฺวิ้น"/"เยฺว่ฉุ่ยจฺวิ้น"; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในปีเดียวกัน กง ลู่เข้าร่วมกับจูกัดเหลียงอัครมหาเสนาบดีแห่งจ๊กก๊กในการทัพปราบกบฏและชนเผ่าลำมัน (南蠻 "หนานหมาน") ในภูมิภาคหนานจงทางใต้ของจ๊กก๊ก กง ลู่ถูกสังหารในที่รบขณะอายุ 31 ปี (โดยการนับอายุแบบเอเชียตะวันออก)
น้องชายของกง ลู่ชื่อกง เหิง (龔衡) รับราชการเป็นนายทหารของจ๊กก๊ก
กลุ่มภาษาซูลาเวซีใต้ตอนเหนือ

กลุ่มภาษาซูลาเวซีใต้ตอนเหนือ เป็นกลุ่มย่อยของกลุ่มภาษาซูลาเวซีใต้ในตระกูลภาษาออสโตรนีเซียน โดยมีผู้พูดกระจายจากคาบสมุทรซูลาเวซีตะวันตกจนถึงอ่าวโบเนอ ภาษาที่สำคัญที่สุดในกลุ่มนี้คือภาษามันดาร์และโตราจา
การจัดอันดับ.
กลุ่มภาษาซูลาเวซีใต้ตอนเหนือแบ่งออกเป็น 5 สาขา ดังนี้:
van der Veen (1929) จัดให้สาขาปีตูอูลุนนาซาลู, Massenrempulu และโตราจาเป็นหน่วยต่างหาก
ชัยชนะ เดชเดโช

ชัยชนะ เดชเดโช (เกิด 14 มิถุนายน พ.ศ. 2529) ชื่อเล่น แทน เป็นนักการเมืองชาวไทย เป็นรัฐมนตรีช่วยว่าการกระทรวงสาธารณสุข ในรัฐบาลแพทองธาร ชินวัตร รองหัวหน้าพรรคประชาธิปัตย์ ดูแลพื้นที่ภาคใต้ และสมาชิกสภาผู้แทนราษฎรจังหวัดนครศรีธรรมราช อดีตประธานคณะกรรมาธิการการตำรวจ ในสภาผู้แทนราษฎรไทย ชุดที่ 26 อดีตรองเลขาธิการพรรคประชาธิปัตย์
ประวัติ.
ชัยชนะ เกิดเมื่อวันที่ 14 มิถุนายน พ.ศ. 2529 ที่ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช เป็นบุตรนายวิฑูรย์ เดชเดโช อดีตนายกองค์การบริหารส่วนจังหวัดนครศรีธรรมราช และนางกนกพร เดชเดโช ประธานคณะกรรมการพัฒนาสตรีจังหวัดนครศรีธรรมราช และอดีตนายกองค์การบริหารส่วนจังหวัดนครศรีธรรมราช มีน้องชาย 3 คน คือ พิชิตชัย เดชเดโช อดีตประธานสภาองค์การบริหารจังหวัดนครศรีธรรมราช, พิทักษ์เดช เดชเดโช สมาชิกสภาผู้แทนราษฎรจังหวัดนครศรีธรรมราช และพงษ์เดโช เดชเดโช ด้านครอบครัวอยู่กินกันฉันสามีภริยากับชฎาลักษณ์ วรพงศ์ เลขานุการประจำคณะกรรมาธิการพาณิชย์และทรัพย์สินทางปัญญา มีบุตร 3 คน
ชัยชนะ สำเร็จการศึกษาระดับมัธยมศึกษาตอนปลาย จากโรงเรียนปทุมคงคา ระดับปริญญาตรี ศิลปศาสตรบัณฑิต สาขารัฐศาสตร์ และระดับปริญญาโท ศิลปศาสตรมหาบัณฑิต สาขาเดียวกัน จาก มหาวิทยาลัยรามคำแหง และสำเร็จการอบรมหลักสูตรการป้องกันราชอาณาจักรสำหรับผู้บริหารแห่งอนาคต วิทยาลัยป้องกันราชอาณาจักร รุ่นที่ 1
งานการเมือง.
ชัยชนะ เคยดำรงตำแหน่งทางการเมืองท้องถิ่น คือ สมาชิกสภาองค์การบริหารจังหวัดนครศรีธรรมราช เมื่อปี 2556-2561 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ อีกสองปีต่อมาเขาได้รับการแต่งตั้งให้ดำรงตำแหน่งรองหัวหน้าพรรคประชาธิปัตย์
พ.ศ. 2568 มีการปรับครม. แพรทองธาร 1/2 โดยได้รับโปรดเกล้าในวันที่ 30 มิถุนายน 2568 เป็น รมช.สาธารณสุข
สมาชิกสภาผู้แทนราษฎร.
ชัยชนะ เดชเดโช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ฟลัตเตอร์

ฟลัตเตอร์ เป็นเฟรมเวิร์กส่วนติดต่อผู้ใช้ที่โอเพนซอร์ส ที่สร้างโดยกูเกิล สามารถใช้สร้างแอปพลิเคชันได้แบบข้ามแพลตฟอร์มจากฐานโค้ดเดี่ยว (single codebase) ไปทำงานบน เว็บเบราว์เซอร์, แอนดรอยด์ (ระบบปฏิบัติการ), ไอโอเอส, กูเกิล ฟิวเชีย, เว็บเบราว์เซอร์, ลินุกซ์, แมคโอเอส (รวมไปถึง แอปเปิลซิลิคอน) และ ไมโครซอฟท์ วินโดวส์ได้ มีการกล่าวถึงตั้งแต่ปี 2558 และมีการเปิดตัวเวอร์ชันแรกของฟลัตเตอร์ในปี 2560
ส่วนประกอบหลัก.
ส่วนประกอบหลักของฟลัตเตอร์คือ:
การรองรับสิ่งแวดล้อมสำหรับการพัฒนาแบบเบ็ดเสร็จ.
ฟลัตเตอร์สร้างปลั๊กอินเพื่อรองรับ สิ่งแวดล้อมสำหรับการพัฒนาแบบเบ็ดเสร็จ และเครื่องมือแก้ไขข้อความ ต่อไปนี้
สิ่งแวดล้อมสำหรับการพัฒนาแบบเบ็ดเสร็จอื่นสามารถใช้ปลั๊กอินที่สร้างโดยชุมชน
วัดสุวรรณภูมิ (จังหวัดสุพรรณบุรี)

วัดสุวรรณภูมิ เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมถนนพระพันวษา ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี 
วัดสุวรรณภูมิ สันนิษฐานว่าสร้างขึ้นในสมัยกรุงศรีอยุธยา ในอดีตมีชื่อว่า วัดกลาง ปรากฏชื่อในเสภาเรื่อง "ขุนช้างขุนแผน" ตอนนางศรีประจันยกนางวันทองให้ขุนช้าง โดยขุนช้างได้ใช้อุบายหลอกว่าขุนแผนเสียชีวิตในระหว่างศึกสงคราม นางวันทองจำต้องยอมแต่งงานกับขุนช้าง แล้วรื้อเรือนหอหลังเดิมของขุนแผนกับนางวันทองมาถวายที่วัดกลางแห่งนี้ 
ต่อมาวัดมีสภาพทรุดโทรม ได้รับการบูรณะสร้างใหม่ในสมัยกรุงรัตนโกสินทร์ โดยพระยาสุนทรสงครามรามพิไชย (แจ่ม สุนทรวิภาต) เจ้าเมืองสุพรรณบุรี ชาวบ้านจึงเรียกกันว่า วัดใหม่
พ.ศ. 2459 สมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์จังหวัดสุพรรณบุรี เสด็จประทับที่วัดนี้แล้วทรงเปลี่ยนนามวัดใหม่ว่า วัดสุวรรณภูมิ 
สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2523
อาคารเสนาสนะที่สำคัญ ได้แก่ วิหาร และทางวัดยังได้สร้างพิพิธภัณฑ์สมเด็จพระสังฆราชปุ่น ปุณณสิริ เมื่อ พ.ศ. 2514 ลักษณะอาคาร 2 ชั้น รวบรวมโบราณวัตถุ พระพุทธรูปสมัยต่างๆ เครื่องถ้วย ชาม แก้ว แจกัน นาฬิกา อาวุธ เชี่ยนหมาก โดยเฉพาะบาตรสังคโลก สมัยสุโขทัย อายุราวพุทธศตวรรษที่ 18–19 มีเพียงชิ้นเดียวในประเทศไทย 
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดสุวรรณภูมิ (เท่าที่พบข้อมูล)
ขวัญเรือน เทียนทอง

ขวัญเรือน เทียนทอง (เกิด 1 สิงหาคม พ.ศ. 2487) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสระแก้ว สังกัดพรรคพลังประชารัฐ นายกสมาคมองค์กรสตรีและสมาชิกกองทุนพัฒนาบทบาทสตรีจังหวัดสระแก้ว อดีตสมาชิกวุฒิสภาจังหวัดสระแก้ว อดีตนายกองค์การบริหารส่วนจังหวัดสระแก้ว
ประวัติ.
ขวัญเรือน เทียนทอง เกิดเมื่อวันที่ 1 สิงหาคม พ.ศ. 2487 เป็นบุตรสาวของนายจินคูณ และ นางหมู ยุวถาวร สำเร็จการศึกษาระดับปริญญาตรี ศิลปศาสตรบัณฑิต สาขาวิชาพัฒนาชุมชน จากมหาวิทยาลัยราชภัฏวไลยอลงกรณ์ ในพระบรมราชูปถัมภ์ 
ขวัญเรือนสมรสกับนายพิเชษฐ์ เทียนทอง น้องชายของเสนาะ เทียนทอง มีบุตร-ธิดา 4 คน คือ ฐานิสร์ เทียนทอง, อนุรักษ์ เทียนทอง, ตรีนุช เทียนทอง และบดี เทียนทอง
งานการเมือง.
ขวัญเรือน เคยดำรงตำแหน่งเป็นกำนันตำบลวัฒนานคร ในปี พ.ศ. 2535 ก่อนที่จะได้รับเลือกเป็นสมาชิกวุฒิสภาจังหวัดสระแก้ว ในปี พ.ศ. 2549 และได้รับเลือกตั้งเป็นนายกองค์การบริหารส่วนจังหวัดสระแก้ว ในช่วง พ.ศ. 2564 ถึง พ.ศ. 2566 ก่อนที่จะลาออกในเวลาต่อมา
ขวัญเรือน ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ
สมาชิกสภาผู้แทนราษฎร.
ขวัญเรือน เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สมาชิกวุฒิสภา.
ขวัญเรือน เทียนทอง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
กิมห้วน

กิมห้วน มีชื่อในภาษาจีนกลางว่า จินหฺวานซานเจี๋ย  เป็นตัวละครในนวนิยายอิงประวัติศาสตร์จีนเรื่อง"สามก๊ก"ในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 "หนานหมาน") ใต้การบังคับบัญชาของเบ้งเฮ็กผู้เป็นมันอ๋อง (蠻王 "หมานหวาง") หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
กิมห้วนเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
กิมห้วนปรากฏเป็นตัวละครในนวนิยาย"สามก๊ก"ตอนที่ 87 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้กิมห้วนพร้อมด้วยสุนาและห้วยหลำนำทหารสามสาย สายละห้าหมื่นนายยกไปต้านทัพข้าศึก 
ด้านขุนพลจ๊กก๊กอุยเอี๋ยนและเตียวจูล่งได้รับการกระตุ้นจากจูกัดเหลียงจึงนำกำลังห้าพันนายลอบไปโจมตีค่ายของกองกำลังชนเผ่าลำมันในเวลากลางคืน กิมห้วนที่ถูกโจมตีกะทันหันพบเข้ากับเตียวจูล่ง รบได้เพลงเดียวก็ถูกเตียวจูล่งแทงตกม้าตาย และถูกตัดศีรษะนำมามอบให้จูกัดเหลียง
สุนา

สุนา มีชื่อในภาษาจีนกลางว่า ต่งถูน่า  เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 "หนานหมาน") ใต้การบังคับบัญชาของเบ้งเฮ็กผู้เป็นมันอ๋อง (蠻王 "หมานหวาง") หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
สุนาเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
สุนาปรากฏเป็นตัวละครในนวนิยาย"สามก๊ก"ตอนที่ 87 และ 88 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้สุนาพร้อมด้วยกิมห้วนและห้วยหลำนำทหารสามสาย สายละห้าหมื่นนายยกไปต้านทัพข้าศึก แต่ถูกทัพจ๊กก๊กลอบเข้าโจมตีค่ายในเวลากลางคืน กิมห้วนถูกสังหาร ส่วนสุนาและห้วยหลำถูกจับเป็นแต่ได้รับการปล่อยตัวในภายหลัง สุนาและห้วยหลำหนีลงใต้ข้ามแม่น้ำลกซุย (瀘水 "หลูฉุ่ย")
ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 "เจี่ยชานยฺวี่") เบ้งเฮ็กจึงสั่งให้สุนายกกองกำลังสามพันไปรบกับม้าต้ายเพื่อชิงเส้นทางลำเลียงเสบียงคืน แต่สุนาถูกม้าต้ายด่าว่าไม่รู้คุณคนที่จูกัดเหลียงเคยไว้ชีวิต สุนารู้สึกละอายจึงถอนกำลังกลับไปพบเบ้งเฮ็ก เบ้งเฮ็กสั่งโบยสุนาร้อยทีข้อหาขัดคำสั่ง สุนาไม่พอใจจึงนำคนไปจับตัวเบ้งเฮ็กขณะกำลังเมาสุราและนำมาส่งให้ทัพจ๊กก๊ก จูกัดเหลียงจึงให้รางวัลแก่สุนาตอบแทน ภายหลังจูกัดเหลียงให้ปล่อยตัวเบ้งเฮ็กเป็นครั้งที่สอง เบ้งเฮ็กกลับไปและสั่งให้จับตัวสุนาและห้วยหลำมาสังหารและทิ้งศพลงน้ำ
ห้วยหลำ

ห้วยหลำ มีชื่อในภาษาจีนกลางว่า อาฮุ่ยหนาน  เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 "หนานหมาน") ใต้การบังคับบัญชาของเบ้งเฮ็กผู้เป็นมันอ๋อง (蠻王 "หมานหวาง") หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
สุนาเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ห้วยหลำปรากฏเป็นตัวละครในนวนิยาย"สามก๊ก"ตอนที่ 87 และ 88 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้ห้วยหลำพร้อมด้วยกิมห้วนและสุนานำทหารสามสาย สายละห้าหมื่นนายยกไปต้านทัพข้าศึก แต่ถูกทัพจ๊กก๊กลอบเข้าโจมตีค่ายในเวลากลางคืน กิมห้วนถูกสังหาร ส่วนห้วยหลำและสุนาถูกจับเป็นแต่ได้รับการปล่อยตัวในภายหลัง ห้วยหลำและสุนาหนีลงใต้ข้ามแม่น้ำลกซุย (瀘水 "หลูฉุ่ย") 
ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 "เจี่ยชานยฺวี่") เบ้งเฮ็กจึงสั่งให้ห้วยหลำนำทหารสามพันนายไปรักษาปากน้ำชาโขฺ่ว (沙口) เพื่อป้องกันไม่ให้กองกำลังอื่น ๆ ของจ๊กก๊กยกมาสมทบกับม้าต้าย ภายหลังสุนาไม่พอใจเบ้งเฮ็กจึงนำคนไปจับตัวเบ้งเฮ็กขณะกำลังเมาสุราและนำมาส่งให้ทัพจ๊กก๊ก จูกัดเหลียงให้ปล่อยตัวเบ้งเฮ็กเป็นครั้งที่สอง เบ้งเฮ็กกลับไปและสั่งให้จับตัวสุนารวมไปถึงห้วยหลำมาสังหารและทิ้งศพลงน้ำ
ไม่ใช่จำนวน

ในการคอมพิวเตอร์ ค่าไม่ใช่จำนวน  หรือ NaN  เป็น ค่า เฉพาะของ ประเภทข้อมูล ตัวเลข (มักเป็น จำนวนจุดลอยตัว) ซึ่งไม่ได้กำหนดหรือไม่สามารถแทนด้วยค่าจำนวนได้ เช่น ผลลัพธ์ของ ศูนย์หารด้วยศูนย์ การใช้ NaN อย่างเป็นระบบได้รับการแนะนำโดยมาตรฐานจำนวนจุดลอยตัว IEEE 754 ในปี 1985 พร้อมกับการแสดงปริมาณไม่จำกัดอื่น ๆ เช่น ค่าอนันต์
ใน คณิตศาสตร์ เลขศูนย์หารด้วยศูนย์มักจะไม่ได้นิยาม ดังนั้นจึงแทนด้วย NaN ในระบบคอมพิวเตอร์ Transreal arithmetic เป็นระบบคณิตศาสตร์ที่กำหนดให้ NaN (0/0) เป็น "ค่าว่าง"
รากที่สองของจำนวนลบ ไม่ใช่จำนวนจริง ดังนั้นจึงแทนด้วย NaN ในระบบคอมพิวเตอร์ที่สอดคล้องกัน NaN ยังอาจใช้เพื่อแสดงค่าที่ขาดหายไปในการคำนวณ
มี NaN สองประเภทที่แยกจากกัน ซึ่งเรียกว่า "NaN แบบเงียบ"  และ "NaN แบบส่งสัญญาณ"  ใช้ NaN แบบเงียบเพื่อเผยแพร่ข้อผิดพลาดที่เกิดจากการดำเนินการหรือค่าที่ไม่ถูกต้อง NaN แบบส่งสัญญาณ สามารถรองรับคุณสมบัติขั้นสูง เช่น การผสม การคำนวณเชิงตัวเลขและสัญลักษณ์ หรือส่วนขยายอื่น ๆ นอกเหนือไปจากจำนวนจุดลอยตัวพื้นฐาน
การแสดงผล.
ระบบปฏิบัติการและภาษาโปรแกรมต่างๆ มีวิธีการแสดงค่าไม่ใช่จำนวนที่แตกต่างกัน
 nan (ภาษาซี, ภาษาซีพลัสพลัส, ภาษาไพธอน)
 NaN (ECMAScript, ภาษารัสต์, C#, Julia). 
 NaN% 
 NAN (ภาษาซี, ภาษาซีพลัสพลัส, ภาษารัสต์)
 NaNQ (IBM XL และ AIX: Fortran, C++ proposal n2290)
 NaNS (")
 qNaN
 sNaN
 1.#SNAN (Excel)
 1.#QNAN (Excel)
 -1.#IND (Excel)
 +nan.0 (Scheme)
เชิงอรรถ.
รายการอ้างอิง.
<templatestyles src="Reflist/styles.css" />
วชิรวิชญ์ วัฒนภักดีไพศาล

วชิรวิชญ์ วัฒนภักดีไพศาล (เกิด 10 ตุลาคม พ.ศ. 2543) ชื่อเล่น ริว เป็นนักกีฬา นายแบบ นักร้อง และนักแสดงชาวไทย สังกัดช่อง 3 เอชดี อดีตนักปิงปองเยาวชนทีมชาติ เคยเป็นหนึ่งในสมาชิกของไนน์บายนาย
ประวัติ.
วชิรวิชญ์ วัฒนภักดีไพศาล (นามสกุลเดิม : อรัญธนวงศ์) มีชื่อเล่นว่า ริว เกิดเมื่อวันที่ 10 ตุลาคม 2543 เป็นบุตรชายคนโต มีน้องชาย 1 คน สำเร็จการศึกษาระดับชั้นประถมศึกษาจาก โรงเรียนอัมพรไพศาล ระดับชั้นมัธยมศึกษาจาก โรงเรียนบีเอฟเอส สำเร็จการศึกษาระดับปริญญาตรีจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ ปัจจุบันกำลังศึกษาระดับปริญญาโทที่ คณะรัฐศาสตร์ มหาวิทยาลัยกรุงเทพธนบุรี
เข้าสู่วงการบันเทิง.
วชิรวิชญ์เริ่มต้นเส้นทางเข้าสู่วงการบันเทิงจากการไปบอกพี่ที่รู้จักว่าอยากเป็นนายแบบเนื่องจากอยากจ่ายค่าเทอมเอง รุ่นพี่คนนั้นจึงได้พาไปพบกับ "ป้าตือ-สมบัษร ถิระสาโรช" ออร์แกไนเซอร์และโมเดลลิ่งชื่อดัง โดยก่อนจะเข้าวงการเขาเคยเป็นนักเทเบิลเทนนิสเยาวชนมาก่อน จากนั้นป้าตือจึงได้ให้โอกาสเดินแบบตามที่ตั้งใจ และได้มีผลงานชิ้นแรกในวงการคือมิวสิควิดีโอเพลง "เขียนไว้ให้เธอ" ของวง scooper ในปี 2557 ตอนอายุประมาณ 13-14 ปี ได้เข้ามาแคสต์งานและเซ็นสัญญากับทางช่อง 3 ต่อมาช่อง 3 อนุญาตให้เขาไปร่วมโปรเจ็คท์ ไนน์บายนาย และได้ร่วมแสดงในซีรีส์เรื่องดังของทาง นาดาวบางกอก เรื่อง เลือดข้นคนจาง เมื่อปี 2561 โดยรับบทเป็น "มาเก๊า จิระอนันต์" ทำให้เขาเริ่มมีชื่อเสียง หลังจากจบโปรเจ็คท์เขาก็กลับมาที่ช่อง 3เหมือนเดิม และได้โอกาสแสดงละครเรื่องแรกคือเรื่อง พฤษภา-ธันวา รักแท้แค่เกิดก่อน ของผู้จัด มนัสนันท์ พันเลิศวงศ์สกุล ในปี 2564 โดยรับบท "ตั้ม" จากนั้นก็มีผลงานภาพยนตร์เรื่องแรกคือเรื่อง 16 ห้าว 19 เดือด โดยรับบท "กัน" ในปี 2566 เขามีละครถึง 2 เรื่องคือเรื่อง มาตาลดา และ เลือดเจ้าพระยา
วัดเพ็งประดิษฐาราม

วัดเพ็งประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ในตำบลเคียนซา อำเภอเคียนซา จังหวัดสุราษฎร์ธานี ปัจจุบันมีพระครูวิสุทธิธุราทร (วัชรา ปริสุทฺโธ ป.ธ.3) เป็นเจ้าอาวาส
วัดเพ็งประดิษฐารามสร้างเมื่อ พ.ศ. 2458 ตั้งอยู่ริมฝั่งแม่น้ำตาปีบริเวณหลังตลาดเคียนซา ต่อมาประมาณ พ.ศ. 2460 บริษัทบ่อถ่านศิลาสยามจำกัดสินใช้ มีความประสงค์ใช้ที่ดินบริเวณที่ตั้งวัดเพื่อดำเนินกิจการ จึงย้ายวัดมาไว้ที่ตั้งปัจจุบัน และประมาณ พ.ศ. 2488 กำนันตำบลเคียนซาในขณะนั้น จึงได้บริจาคที่ดินที่เป็นสวนพริกให้เพื่อย้ายวัดมาสร้างใหม่ โดยมีเจ้าอาวาสรูปแรกชื่อ พระครูเพ็ง รัตโน วัดที่ย้ายมาสร้างใหม่ จึงได้ชื่อว่า วัดเพ็ง ตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 14 มิถุนายน พ.ศ. 2533
อาคารเสนาสนะที่สำคัญ ได้แก่ อุโบสถทรงไทย สร้างเมื่อ พ.ศ. 2479 โรงฉันท์ไม้ยกพื้นทรงปั้นหยา กุฏิสงฆ์ทำด้วยไม้ สร้างสมัยพระบาทสมเด็จพระมงกุฎเกล้าเจ้าอยู่หัว เรือนรับรอง สร้างเมื่อ พ.ศ. 2491 นอกจากนั้นยังมีเรือเจ้าแม่ธารทิพย์ เรือไม้ตะเคียนและท่านเจ้าฟ้า เป็นพระพุทธรูปปางมารวิชัย พ.ศ. 2503
อุลตร้าแมนเมบิอุส ภาคนอกตำนาน อาเมิร์ดดาร์กเนส

อุลตร้าแมนเมบิอุส ภาคนอกตำนาน อาเมิร์ดดาร์กเนส (; โรมาจิ: "Urutoraman Mebiusu Gaiden Āmādo Dākunesu"; : Ultraman Mebius Side Story: Armored Darkness) เป็นออริจินัลวิดีโอจากละครชุดโทรทัศน์ "อุลตร้าแมนเมบิอุส" วางจำหน่ายเมื่อวันที่ 25 กรกฎาคม ค.ศ. 2008 และ 22 สิงหาคม ปีเดียวกัน
ในบทความนี้ได้มีการอธิบายถึงฉบับที่ตีพิมพ์ลงนิตยสารด้วย
ออริจินัลวิดีโอ.
ภาพรวมของออริจินัลวิดีโอ.
เป็นผลงานลำดับที่ 2 ของ อุลตร้าแมนเมบิอุส ภาคพิเศษ ผู้กำกับคือ ซาโนะ โทโมคิ ซึ่งเป็นผู้กำกับหลักของภาคละครโทรทัศน์ชุดและยังได้รับหน้าที่ผู้กำกับสเปเชียลเอฟเฟ็กต์เป็นครั้งแรกอีกด้วย
ฉบับนิตยสาร.
ภาพรวมของฉบับนิตยสาร.
ผลงานภาคต่อจาก "อุลตร้าแมนเมบิอุส ภาคนอกตำนาน อภิมหาสงครามทางช้างเผือก" ตีพิมพ์ลงในนิตยสาร เทเลบิแม็กกาซีน ของ สำนักพิมพ์โคดันฉะ ตั้งแต่ฉบับเดือน กุมภาพันธ์ ค.ศ. 2008 และนิตยสารเทเลบิคุง ของ สำนักพิมพ์โชงาคุคัง ตั้งแต่ฉบับเดือน มีนาคม ในปีเดียวกัน โดยมี อุจิยามะ มาโมรุ ผู้วาดมังงะเรื่อง เดอะ อุลตร้าแมน หรือ ศึกยอดมนุษย์ในภาษาไทย มาเป็นผู้วาดให้กับทางเทเลบิคุง โดยคราวนี้นอกจากจะมีตัวละครเฉพาะจากผลงานของมาโมรุออกมาปรากฏตัวเหมือนเรื่องก่อนตั้งแต่ เมรอส, กองทัพแจ็คเกิ้ล, ไฟตัส และตัวละครอื่นๆ รวมทั้งตัวละครหน้าใหม่อย่าง ออร่า หลังจากนั้นทางสำนักพิมพ์โคดันฉะจึงได้นำมังงะที่เคยตีพิมพ์ในนิตยาสารเทเลบิแม็กกาซีน มารวมเล่มเป็นนิยายภาพประกอบโดยเป็นภาพนิ่งจากภาพของไลฟ์แอคชัน ออกวางจำหน่ายไปเมื่อเดือน กรกฎาคม ค.ศ. 2008 หลังจากนั้นทางสำนักพิมพ์โชงาคุคังจึงค่อยออกมังงะแบบรวมเล่มที่เคยตีพิมพ์ในนิตยาสาร เทเลบิคุงดีลักซ์ ตามมาเมื่อวันที่ 29 พฤษภาคม ค.ศ. 2009 โดยมีการ์ดโปรโม ไดไคจูแบทเทิล ULTRA MONSTERS NEO ของ อสูรวิหคอวกาศ กาโรลาร์ ซึ่งเป็นสัตว์ประหลาดที่ปรากฏอยู่ในมังงะเรื่องนี้แถมมาให้ด้วย
นอกจากจะมีการบอกเล่าเรื่องราวลงในนิตยสารเหมือนเช่นภาคก่อนแล้ว ยังได้มีการถ่ายทำออกมาในรูปแบบ DVD และมีการสร้างเนื้อเรื่องเพื่อนำไปใช้ในการแสดงสดบนเวที อุลตร้าแมนพรีเมียร์สเตจ 2 และ อุลตร้าแมนเฟสติวัลประจำปี 2008 อีกด้วย
แต่ทว่า เนื้อเรื่องที่นำมาแสดงบนเวทีในงานอุลตร้าแมนเฟสติวัลในครั้งนี้จะแตกต่างจากภาคที่แล้วตรงที่การแสดงในรอบแรก จะมีความเกี่ยวโยงกับเนื้อเรื่องใน DVD เพราะทางทีมงานจะใช้ภาพอาร์มเมิร์ดดาร์คเนส ที่ปรากฏตัวอยู่ใน DVD มาฉายเพื่อเป็นการเปิดตัวในช่วงแรก แต่หลังจากนั้น อาร์มเมิร์ด เมฟิรัส จะกลายเป็นบอสตัวสุดท้ายแทน แต่การแสดงในรอบหลังๆ อาร์มเมิร์ด เมฟิรัส จะกลายเป็นรองบอส และมีศัตรูหน้าใหม่อย่าง กาโรลาร์ กับ ซาราบอน โผล่ออกมาแทน นอกจากนี้ยังมี จีโอลกอน กับ มนุษย์ดาวเอ็นดีลล์ ซึ่งเป็นศัตรูในภาคที่แล้วออกมาด้วย
อุลตร้าแมนที่ปรากฏตัว.
หมายเหตุ: อุลตร้าแมนที่ปรากฏในนิตยสารและสื่อต่างๆ
อุลตร้าแมนเมบิอุส ภาคพิเศษ ฮิคาริซาก้า

อุลตร้าแมนเมบิอุส ภาคพิเศษ ฮิคาริซาก้า (; โรมาจิ: "Urutoraman Mebiusu Gaiden Hikari Sāga"; : Ultraman Mebius Side Story: Hikari Saga) เป็นซีรีส์สตรีมอินเทอร์เน็ตจากละครชุดโทรทัศน์ "อุลตร้าแมนเมบิอุส" เผยแพร่เมื่อช่วงปี ค.ศ. 2006 จนถึง ค.ศ. 2007 เป็นละครโทคุซัทสึเรื่องแรกที่ลงในทางอินเทอร์เน็ตในประเทศญี่ปุ่น
เผยแพร่ทางเว็บไซต์ NTT Group โดยใช้บัญชีผู้ใช้ เฟล็กซ์สแควร์ ในการรับชม
ภาพรวม.
เป็นผลงานแรกของอุลตร้าแมนเมบิอุส ภาคพิเศษ โดยอุลตร้าแมนฮิคาริเป็นตัวนำเรื่อง โดยจะเล่าถึงความเป็นมาของฮิคาริ จากเนื้อหาระหว่างตอนที่ 5, 17 และ 34 ของละครโทรทัศน์ชุด
เผยแพร่ทาง เฟล็กซ์สแควร์ (FLET'S SQUARE) มีให้เฉพาะผู้ใช้ FLET'S ในประเทศญี่ปุ่นเท่านั้น และรับชมได้ฟรีด้วยเว็บไซต์ goo แต่ต้องลงทะเบียน goo ID และ goo Raku Raku Payment ก่อนชำระเงิน แย่างไรก็ตามเมื่อวันที่ 15 พฤษภาคม ค.ศ. 2007 ได้ฉายอีกครั้งทาง goo เท่านั้น
นอกจากนี้ยังได้รับรางวัล Digital Content Prize of Supportment Award จาก ATP Awards TV Grand Prix ในปี 2549
การผลิต.
เป็นผลงานที่ผลิตร่วมมือกันระหว่างสึบุรายะโปรดักชัน และ NTT East ถูกผลิตในช่วงฉลองครบรอบ 40 ปีของอุลตร้าซีรีส์ และได้พัฒนาสายบรอดแบนด์แบบออปติกเพื่อเป็นสื่อกลางในการรับชม
ผู้กำกับคือ คิคุจิ ยูอิจิ ซึ่งเป็นผู้กำกับสเปเชียลเอฟเฟ็กต์สำหรับละครโทรทัศน์ชุด เขียนบทโดย โคบายาชิ ยูจิ ซึ่งเคยเขียนบทให้ในละครโทรทัศน์ชุดอีกด้วย มีการจัดทีมงานแยกต่างหากจากส่วนละครโทรทัศน์
เนื่องจากมีงบประมาณต่ำในการถ่ายทำ จึงไม่ได้ใช้มุมภาพแนวนอน และวิธีการหลักคือการถ่ายภาพด้วยฉากสีเขียวและให้เข้ากับพื้นหลัง CG และยังใช้ฉากขนาดจิ๋วที่มีพื้นหลังสำหรับไฮไลท์บางส่วนด้วย ก่อนหน้านี้คิคุจิได้ถ่ายทำฉากของดาวเคราะห์อาร์บในตอนที่ 9 ของละครโทรทัศน์ แต่ ณ จุดนี้ถือว่าไม่เชื่อมโยงกับผลงานนี้ จึงมีจุดที่แตกต่างออกไป
โคบายาชิผู้เขียนบทหลักได้อธิบายแนวคิดของผลงานนี้ว่าเป็น "สตาร์ วอร์ส" ฉบับอุลตร้าแมน ที่เปรียบนักรบอุลตร้าเป็นเจได และใน ฉากของ SAGA 3 ฉากที่ฮิคาริคุยกับเจ้าพ่ออุลตร้ามีอ้างอิงจากฉากทดลองในภาพยนตร์เรื่อง ซูเปอร์แมน
โจเซฟ ไอแซก

โจเซฟ ไอแซก (เกิด ค.ศ. 1969) เป็นนักการเมืองชาวดอมินีกาจากพรรคแรงงานดอมินีกา ซึ่งดำรงตำแหน่งประธานสภาผู้แทนราษฎรตั้งแต่ ค.ศ. 2020
ไอแซกเป็นอดีตสมาชิกสภาผู้แทนราษฎรดอมินีกาจากพรรคแรงงานรวม และย้ายมาพรรคแรงงานดอมินีกา แต่ไม่ได้รับเลือกในการเลือกตั้งปี 2019 เขาได้รับเลือกจากพรรคให้ดำรงตำแหน่งประธานรัฐสภา และสาบานตนเข้ารับตำแหน่งเมื่อวันที่ 10 กุมภาพันธ์ ค.ศ. 2020
เดอะ อุลตร้าแมน

เดอะ☆อุลตร้าแมน (; โรมาจิ: "Za Urutoraman"; : The Ultraman) เป็นอนิเมะชุดทางโทรทัศน์ในประเทศญี่ปุ่น ผลิตโดยสึบุรายะ โปรดักชั่น และอนิเมชันโดย นิปปอน ซันไรส์ ออกอากาศครั้งแรกเมื่อวันที่ 4 เมษายน ค.ศ. 1979 จนถึงวันที่ 26 มีนาคม ค.ศ. 1980 มีจำนวนตอนทั้งหมด 50 ตอน
ตัวละคร.
อุลตร้าแมนโจเนียส.
นักรบอุลตร้าจากดาวอุลตร้า U40 เขาได้ติดต่อและรวมร่างผ่านไปยังฮิคาริ โจอิจิโร่ เจ้าหน้าที่จากหน่วยพิทักษ์วิทยาศาสตร์ ใช้ บีมแฟลชเชอร์ (ビームフラッシャー) ในการแปลงร่าง โดยชูขึ้นตรงบนหน้าผากเพื่อแปลงร่างเป็นอุลตร้าแมน อย่างไรก็ตามในตอนที่ 21 เป็นต้นไป ฮิคาริแปลงร่างพร้อมกับตะโกนว่า อุลตร้าเชนจ์! (ウルトラチェンジ！)
ในการแปลงร่างมี 2 แบบคือ ช่วงครึ่งแรกจะเป็นการแปลงร่างโดยการโยนบีมแฟลชเชอร์ขึ้นบนหน้าผากเป็นส่วนใหญ่ แต่ในช่วงครึ่งหลังของเรื่องเป็นการชูบีมแฟลชเชอร์ขึ้นเพื่อรวบรวมพลังงานแสง แล้วตะโกนว่า อุลตร้าเชนจ์! นอกจากนี้ในช่วงครึ่งแรกมีการแปลงร่างแบบรวบรัด นอกจากนี้ ในตอนที่ 19 ฮิคาริตะโกนแปลงร่างเป็นอุลตร้าแมนว่า ชูวัตช์
ในส่วนของคัลเลอร์ไทม์เมอร์ของโจเนียสเรียกว่า สตาร์ซิมโบล (スターシンボル) เมื่อพลังงานลดลง สีของสตาร์ซิมโบลที่อยู่ตรงบนหน้าอกตรงกลางก็จะกระพริบเปลี่ยนจาก สีเขียว เป็น สีเหลือง และ สีแดง ตามลำดับ
ในช่วงแรกของเรื่อง ชื่อของตัวละครถูกเรียกว่า อุลตร้าแมน จนกระทั่งตอนที่ 20 ได้มีการเปิดเผยว่าชื่อจริงของอุลตร้าแมนที่ปรากฏตัวมีชื่อว่า โจเนียส (ジョーニアス) และมีชื่ออีกชื่อคือ อุลตร้าแมน J (ウルトラマンJ, อุลตร้าแมนโจ) โดยชื่ออุลตร้าแมนนั้นมาจากชาวโลกที่เรียก ส่วนชื่อโจเนียสมาจากชื่อจริงของชาวดาว U40 ซึ่งฮิคาริในช่วงแรกเรียกเขาว่า "อุลตร้าแมน" แต่หลังจากชื่อจริงที่ถูกเปิดเผย ฮิคาริก็เรียกเขาว่า "โจเนียส" แทน
ตัวเอกของเรื่อง อายุ 20 ปี ผู้ถูกย้ายจากสถานีอวกาศ EGG 3 ให้เข้ามาประจำการในหน่วยพิทักษ์วิทยาศาสตร์จนได้พบกับ อุลตร้าแมนโจเนียส ในระหว่างที่เขากำลังเดินทางกลับมาที่โลกและได้รวมร่างเป็นหนึ่งเดียวกันกับเขา
กัปตันทีมของหน่วยพิทักษ์วิยาศาสตร์ อายุ 41 ปี ในช่วงที่ก่อตั้งหน่วยพิทักษ์วิทยาศาสตร์เขาได้เข้ารับตำแหน่งกัปตันด้วยเงื่อนไขที่ว่า เขาจะต้องเป็นผู้คัดเลือกสมาชิกเองและจะต้องได้รับการอนุญาตให้ใช้ยานรบซูเปอร์เมอร์ด็อก เขาเป็นคนที่ปฏิบัติภารกิจด้วยความสุขุมรอบคอบอยู่เสมอแต่ในขณะเดียวกันก็ไม่ลืมที่จะคอยดูแลเอาใจใส่ลูกน้อง ภายหลังจากเสร็จสิ้นการต่อสู้กับกิบะลูก้า เขาก็ได้ย้ายไปดำรงตำแหน่งเป็นเสนาธิการรบต่อต้านสัตว์ประหลาด ภาคพื้นทวีปอเมริกา
กัปตันทีมคนใหม่ที่รับช่วงต่อจากอาคิยามะ เป็นคนที่มีร่างกายกำยำบึกบึนต่างจากอาคิยามะที่เป็นพวกใช้มันสมอง
การออกอากาศ.
เดอะ อุลตร้าแมน ออกอากาศทุกวันพุธ เวลา 19.00 - 19.30 น. ทาง TBS
ในประเทศไทยได้มีการออกอากาศทางโทรทัศน์ โดยสถานีโทรทัศน์ไทยทีวีสีช่อง 3 ออกอากาศเรื่องนี้เมื่อช่วงปี พ.ศ. 2538 ต่อมาได้ออกอากาศอีกครั้งทางสถานีโทรทัศน์ช่อง 9 อสมท. ออกอากาศทุกวันเสาร์และวันอาทิตย์ เมื่อช่วงปี พ.ศ. 2543 และได้มีการผลิตวิดีโอขึ้นมาโดยบริษัทไรท์พิคเจอร์ เมื่อช่วงปี พ.ศ. 2542 ทั้งนี้มีชื่อเรื่องที่ออกอากาศมีชื่อว่า ยอดมนุษย์อุลตร้าแมน
สโมสรฟุตบอลอัลอิตติฟาก

สโมสรฟุตบอลอัลอิตติฟาก  สโมสรฟุตบอลอาชีพซาอุดีอาระเบียซึ่งเล่นอยู่ในซาอุดีโปรเฟสชันนัลลีก ตั้งอยู่ที่เมืองอัดดัมมาม ประเทศซาอุดีอาระเบีย ก่อตั้งขึ้นโดยการรวมตัวการของสามสโมสรในเมืองอัดดัมมาม เมื่อปี 1945 อัลอิตติฟากเป็นทีมแรกของซาอุดีอาระเบียที่คว้าชนะเลิศระดับนานาชาติในการแข่งขันฟุตบอลชิงแชมป์สโมสรอาหรับ 1984 นอกจากนี้เป็นทีมแรกที่ชนะเลิศในซาอุดีพรีเมียร์ลีก ซึ่งพวกเขาไม่แพ้ทีมใดเลยตลอดฤดูกาล
ผู้เล่น.
ผู้เล่นชุดปัจจุบัน.
"ณ วันที่ 17 มกราคม 2024"
<templatestyles src="Template:Football squad player/styles.css" />
วัดแจ้ง (จังหวัดอุบลราชธานี)

วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี
วัดแจ้งตั้งวัดเมื่อ พ.ศ. 2418 ได้รับพระราชทานวิสุงคามสีมาเมื่อ พ.ศ. 2436 สร้างโดยดำริของเจ้าราชบุตร(หนูคำ) หนึ่งในคณะอาญาสี่ผู้ปกครองเมืองอุบลราชธานีในสมัยนั้น 
อุโบสถ (สิม) เมื่อประมาณปี พ.ศ. 2545 ซึ่งญาท่านเพ็ง (หลวงเพ็ง) ควบคุมการก่อสร้าง สันนิษฐานว่าเป็นช่างหลวงของเมืองอุบลราชธานี สิมทึบรับอิทธิพลทางภาคกลาง ก่ออิฐถือปูนขนาด 3 ห้อง มีมุขหน้าประตู ทางเข้าด้านเดียว หน้าต่าง 3 บาน กรอบหน้าต่างเป็นรังผึ้งย้อยลงมา ต่อมา พ.ศ. 2527 กรมศิลปากรได้ขึ้นทะเบียนเป็นโบราณสถาน ต่อมา พ.ศ. 2530 กรรมาธิการสถาปนิกอีกสานของสมาคมสถาปนิกสยามในพระบรมราชูปถัมภ์ พิจารณาให้รางวัลชนะเลิศการอนุรักษ์อาคารทางศาสนาดีเด่นให้แก่วัด
อาคารเสนาสนะอื่น ๆ ได้แก่ ศาลาการเปรียญ กว้าง 16 เมตร ยาว 30 เมตร สร้างเมื่อ พ.ศ. 2527 กุฏิสงฆ์ จำนวน 10 หลัง เป็นอาคารไม้ 5 หลัง และตึก 5 หลัง ศาลาบำเพ็ญกุศล จำนวน 2 หลัง สร้างด้วยคอนกรีต ปูชนียวัตถุมีพระประธานองค์ใหญ่ ขนาดหน้าตักกว้าง 2.20 เมตร สูง 3.35 เมตร ก่อด้วยอิฐถือปูน และพระประธานองค์เล็ก จำนวน 10 องค์ อุโบสถ ซึ่งกรมศิลปากรขึ้นทะเบียนเป็นโบราณวัตถุไว้ และมีธรรมาสน์โบราณมียอดเป็นบุษบก
ดุลูท

ดูลูท ("-LOOTH") เป็นเมืองท่าในรัฐมินนิโซตา สหรัฐอเมริกา และเป็นที่ตั้งเทศมณฑล ของเทศมณฑลเซนต์หลุยส์ เมืองตั้งอยู่ริมทะเลสาบสุพีเรีย เป็นศูนย์กลางการขนส่งสินค้า จากการสำรวจสำมะโนประชากรปี 2020 เมืองมีประชากร 86,697 คน ทำให้เป็นเมืองที่ใหญ่เป็นอันดับ 5 ของรัฐมินนิโซตา
อาร์โด แอร์มพาลู

อาร์โด แอร์มพาลู (เกิดวันที่ 26 ธันวาคม ค.ศ. 1980) เป็นนักบาสเกตบอลชาวเอสโตเนีย
เขาเกิดที่รัปลา ใน ค.ศ. 2004 เขาจบการศึกษาจากมหาวิทยาลัยมาร์แชลล์ในประเทศสหรัฐ
เขาเริ่มอาชีพบาสเกตบอลตอนอายุ 11 ขวบ โดยเล่นให้กับสโมสร Kalev/Cramo (ชิงแชมป์เอสโตเนีย 1998 และ 2006) โดยใน ค.ศ. 2001–2005 เขาเป็นสมาชิกบาสเกตบอลทีมชาติเอสโตเนีย
ร็อสเม็ยกัมปูเจีย-บระจำไถฺง

ร็อสเม็ยกัมปูเจีย ("รัศมีกัมพูชา") เป็นหนังสือพิมพ์รายวันของกัมพูชา เริ่มตีพิมพ์ใน ค.ศ. 1993 โดยมีพิมพ์จำหน่ายเป็นภาษาเขมรประมาณ 18,000 ฉบับ เมื่อวันที่ 1 ธันวาคม ค.ศ. 2023 ทาง"ร็อสเม็ยกัมปูเจีย-บระจำไถฺง"หยุดการตีพิมพ์ทั้งในรูปแบบพิมพ์และดิจิตอล โดยอ้างปัญหาทางการเงินและการเปลี่ยนแปลงแบบชะงักของระบบดิจิตอล (digital disruption)
ชามะนาว

ชามะนาว คือ เครื่องดื่มชาที่ใส่ผลมะนาวฝาน หรือ น้ำมะนาว ว่ากันว่าเป็นวิธีการดื่มชาแดงที่มีรากฐานมาจากสหรัฐอเมริกา ปกติแล้วจะทำโดยเติมน้ำมะนาวลงในชาแดงที่ชงแล้ว แต่ในบางที่ เช่น ไต้หวัน ยังมีการใช้ใส่ในชาเขียวด้วย
ชามะนาวยังมีการผลิตขายในหลายรูปแบบ เช่น กล่องกระดาษ และ ขวดพลาสติก
ภาพรวม.
ในประเทศญี่ปุ่น ชามะนาวถือเป็นรูปแบบการดื่มชาที่นิยมกันมากที่สุดแบบหนึ่ง เช่นเดียวกับการดื่มชาเปล่า ๆ หรือทำเป็นชานม
ทไวนิงส์ ผู้ค้าปลีกชารายใหญ่ในสหราชอาณาจักรได้มีการจำหน่ายชาเอิร์ลเกรย์ผสมเปลือกส้มเช้ง เปลือกมะนาว หรือคอร์นฟลาวเวอร์ และได้รับความนิยม
เชื่อกันว่ามะนาวมีฤทธิ์บรรเทาความเหนื่อยล้า และบางคนก็ดื่มเพราะติดใจกลิ่นหอมของชามะนาว
พรีเมียร์ลีก ฤดูกาล 2025–26

พรีเมียร์ลีก ฤดูกาล 2025–26 เป็นฤดูกาลที่ 34 ของพรีเมียร์ลีก และเป็นฤดูกาลที่ 127 ของฟุตบอลลีกสูงสุดของอังกฤษ นัดการแข่งขันจะประกาศในวันพุธที่ 18 มิถุนายน ค.ศ. 2025 เวลา 09:00 น. (เวลาฤดูร้อนของอังกฤษ)
ฤดูกาลนี้จะเป็นฤดูกาลแรกที่ใช้เทคโนโลยีตรวจจับล้ำหน้าแบบกึ่งอัตโนมัติทั้งฤดูกาล หลังนำมาใช้ในฤดูกาลก่อนเมื่อวันที่ 12 เมษายน ค.ศ. 2025
ฤดูกาล 2025–26 จะประกอบด้วยแมทช์ในช่วงสุดสัปดาห์ 33 นัด และแมทช์กลางสัปดาห์อีก 5 นัด พูม่าจะเข้ามาแทนที่ไนกี้ในฐานะผู้สนับสนุนลูกบอลที่ใช้แข่งขันและชุดของ PGMOL และจัดหาเสื้อผ้าประสิทธิภาพสูงสำหรับผู้ตัดสินการแข่งขันอย่างเป็นทางการตั้งแต่ฤดูกาลนี้เป็นต้นไป
ลิเวอร์พูล คือทีมป้องกันแชมป์ในฤดูกาลนี้ หลังชนะเลิศพรีเมียร์ลีกสมัยที่ 2 และชนะเลิศลีกสูงสุดสมัยที่ 20 ในฤดูกาลก่อน สามสโมสรที่เลื่อนชั้นขึ้นมาในฤดกาลนี้ประกอบไปด้วยลีดส์ยูไนเต็ด, เบิร์นลีย์ และซันเดอร์แลนด์ โดยถือเป็นฤดูกาลแรกนับตั้งแต่ฤดูกาล 2015–16 ที่จะมีการแข่งขันไทน์-แวร์ดาร์บี ระหว่างซันเดอร์แลนด์และนิวคาสเซิลยูไนเต็ด หลังจากซันเดอร์แลนด์เลื่อนชั้นจากการชนะการแข่งขันเพลย์ออฟอีเอฟแอลแชมเปียนชิป ฤดูกาล 2024–25
ทีม.
ทีมที่เข้าแข่งขันในฤดูกาลนี้มีทั้งหมด 20 ทีม โดยแบ่งเป็น 17 ทีมจากฤดูกาลก่อน และอีก 3 ทีมเลื่อนชั้นจากแชมเปียนชิป ทีมที่เลื่อนชั้นขึ้นมา ได้แก่ ลีดส์ยูไนเต็ด, เบิร์นลีย์ และซันเดอร์แลนด์ โดยทั้งสามทีมกลับขึ้นสู่ลีกสูงสุดอีกครั้ง หลังหายไป 2 ปี, 1 ปี และ 8 ปี ตามลำดับ ทั้งสามทีมแทนที่ เลสเตอร์ซิตี, อิปสวิชทาวน์ และเซาแทมป์ตัน ที่ตกชั้นไปแชมเปียนชิป หลังแข่งขันในลีกสูงสุดหนึ่งปี นอกจากนี้ ยังเป็นฤดูกาลที่สองติดต่อกัน และเป็นครั้งที่สามเท่านั้นในประวัติศาสตร์ลีกสูงสุดของอังกฤษที่สามทีมที่เลื่อนชั้นขึ้นมาแล้วตกชั้นหลังแข่งขันแค่หนึ่งฤดูกาล
" หมายเหตุ: รายการตารางเรียงตามตัวอักษร"
ตารางคะแนน.
<onlyinclude></onlyinclude>
 "ณ วันที่ 25 สิงหาคม ค.ศ. 2025"